[{"text_idx": "#000002", "text": "Kampado reg\u0302ustigas la internan horlog\u0302on"}, {"text_idx": "#000003", "text": "Pli da sunbrilo, malpli da elektra lumo - per tiu simpla recepto lau\u0306 nova studaj\u0302o misdormado estas mildigebla.\nJam post unu semajno da kampado en libera naturo nia interna horlog\u0302o adaptig\u0302as al la natura tagnokta ritmo."}, {"text_idx": "#000005", "text": "Post tio unu grupo de testpersonoj pasigis semajnon c\u0302e kampado en la Roka Montaro.\nLa partoprenantoj tie ne havis elektran lumon kaj krome ne rajtis uzi pos\u0302telefonojn, pos\u0302lampojn au\u0306 aliajn elektrajn aparatojn."}, {"text_idx": "#000007", "text": "Surprizis tamen la klareco de la konsekvencoj: En la elektre lumigita medio la interna horlog\u0302o de la testpersonoj malfruis je du horoj.\nTio montrig\u0302is en la nivelo de melatonino.\nTiu hormono partoprenas en la reguligo de la tagnokta ritmo.\nC\u0302e komenco de la malhelig\u0302o la nivelo de melatonino plialtig\u0302as kaj tiel kau\u0306zas dormemon.\nLumo aliflanke bremsas la produktadon de la hormono matene kaj tio kondukas al vekig\u0302o."}, {"text_idx": "#000009", "text": "Tio klarigas kial multaj homoj matene sentas sin lacaj kaj malfortaj.\nLa biologia nokto - kiu estas karakterizita per alta nivelo de melatonino - kvazau\u0306 etendig\u0302as en la tagon."}, {"text_idx": "#000010", "text": "Post unu semajno da kampado la interna horlog\u0302o adaptig\u0302is al la natura tagnokta ritmo.\nLa nivelo de melatonino komencis plialtig\u0302i proksimume c\u0302e sunsubig\u0302o.\nMatene g\u0302i malaltig\u0302is tuj post apero de la suno antau\u0306 ol la testpersonoj vekig\u0302is."}, {"text_idx": "#000011", "text": "Ec\u0302 noktemuloj sub tiuj naturaj lumcirkonstancoj farig\u0302is frumatenemaj.\nLa entuta dormotempo restis sens\u0302ang\u0302a dum ambau\u0306 semajnoj.\nLa adaptig\u0302o al la natura ritmo tamen poste kondukis al samtempe pli sana dormo, opinias la esploristoj."}, {"text_idx": "#000012", "text": "C\u0302ar ne c\u0302iuj homoj c\u0302iam povas praktiki kampadon, la esploristoj konsilas ion alian: Lau\u0306eble multe da sunlumo dum la tago, lau\u0306eble malmulte da elektra lumo vespere.\nTiel homoj povus enlitig\u0302i pli frue kaj vekig\u0302i pli frue kaj tiel harmoniigi siajn dormoperiodojn pli bone kun la lernejaj kaj laborejaj horoj."}, {"text_idx": "#000013", "text": "To hear audio for this text, and to learn the vocabulary sign up for a free LingQ account."}]